The Blanko

The Blanko on vuonna 2006 perustettu helsinkiläis-hollolalainen rock-trio. Yhtyeen kokoonpanoon kuuluvat Pauli Hauta-aho (laulu, kitara), Jykke Tikka (basso, taustalaulu) ja Sami Osala (rummut, taustalaulu).

 Ura 
The Blanko julkaisi nimeään kantavan EP:n vuonna 2007. Yhtye teki levytyssopimuksen Ratas Music Groupin kanssa 2011. Yhtyeen esikoisalbumi Flying Colours julkaistiin 6. huhtikuuta 2011. Levy julkaistiin myös samana vuonna Japanissa 26. lokakuuta (Hydrant Music).
Toinen albumi Into The Silence julkaistiin 23. elokuuta 2013 (Sony Music Finland), sekä Japanissa 9. heinäkuuta 2014 (Hydrant Music). Albumit veivät The Blankon keikoille Suomen ja Euroopan lisäksi muun muassa Japaniin.
Yhtye julkaisi uuden singlen ja videon Addiction helmikuussa 2018 oman levymerkin Flying Colours kautta. Marraskuussa 2018 yhtye julkaisi kappaleen ja sille kuvatun videon Electric Desire. Kolmas albumi Stimulation Paradise julkaistiin 26. huhtikuuta 2019. Levy keräsi kehuja eri tahoilta mm. Soundi kehui yhtyeen saaneen jälleen kerran aikaan suurenmoisen, energisen levyn. Keskisuomalainen antoi täydet viisi tähteä ja nosti sen vuoden ensimmäisen puolikkaan parhaaksi kotimaiseksi levyksi.  

Pauli Hauta-aho säveltää ja sanoittaa kappaleet, jotka yhtye yhdessä sovittavat. The Blankon musiikki on laaja yhdistelmä eri genrejä. Yhtyeen musiikkiin vaikuttaneita ovat muun muassa Jimi Hendrix, Jeff Buckley, Rage Against the Machine, Muse ja Nirvana (yhtye).

 Kokoonpano 
 Nykyiset jäsenet 
 Pauli Hauta-aho (kitara & laulu) 2006–
 Jykke Tikka (basso & taustalaulu) 2014–
 Sami Osala (rummut & taustalaulu) 2023- 

 Entiset jäsenet 
 Marko Haataja (basso & taustalaulu) 2006–2013
 Antti Halmetoja (basso & taustalaulu) 2013–2014
 Jakke Saarinen (rummut & taustalaulu) 2006–2023

 Diskografia 
 Albumit 
Flying Colours (2011)
Into The Silence (2013)
Stimulation Paradise (2019)

 EP 
Blanko EP (2007)

 Singlet 
 ”You & I” (2011)
 ”Feel” (2011)
 ”Face the Fear” (2013)
 ”Let Me In” (2013)
 ”Into The Silence” (2013)
 ”Addiction” (2018)
 ”Electric Desire” (2018)
 ”Soul to Soul” (2019)

 Lähteet 

 Aiheesta muualla 
 Kotisivut

Luokka:Suomalaiset alternative rock -yhtyeet
Luokka:Suomalaiset hard rock -yhtyeet